Diari Oficial de la Generalitat Valenciana


Sumari del DOGV 5185, del 26-01-2006 (2006/541)

Bases de la convocatòria per a la provisió en propietat de 10 places d'agents de la policia local.
--------------------------------------------------------------------------------------------------

### Dades del document

Número de DOGV
:   5185

Data del DOGV
:   26-01-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/541


Data del document
:   30-12-2005

Organisme emissor
:   Ajuntament de Massamagrell

Tipus de document
:   Convocatòria

Correcció d'errades

 Descriptors 

:   * Massamagrell
    * administració local
    * concurs administratiu
    * policia

Bases de la convocatòria per a la provisió en propietat de 10 places d'agents de la policia local. [2006/A541]  
Mitjançant la Resolució d'esta Alcaldia número 587/2004, de data 30 de desembre, modificada per una altra número 309/2005, de 30 de juny, i número 690/2005, de 28 de desembre, s'han aprovat les bases de la convocatòria, que regiran el procés selectiu per a cobrir en propietat 10 places d'agents de la policia local, vacants en la plantilla de personal i incloses en l'oferta d'ocupació pública d'este Ajuntament per a l'any 2004, que va ser publicada en el Butlletí Oficial de la Província número 148, de 23 de juny de 2004, i Boletín Oficial del Estado número 207, de 27 d'agost de 2004.  
Primera. Objecte de la convocatòria  
És objecte de la present convocatòria la provisió en propietat de deu places d'agent de la policia local, pertanyents a l'escala d'administració especial, subescala serveis especials, classe policia local, enquadrades en l'escala bàsica, a què correspon el nivell C de titulació de l'article 25 de la Llei 30/1984, de 2 d'agost, de Mesures de Reforma de la Funció Pública, i l'article 20 de la Llei 6/1999, de 16 d'abril, de la Generalitat Valenciana, de Coordinació de les Policies Locals.  
a) Dues d'elles mitjançant el procediment de consolidació d'ocupació temporal (concurs oposició per torn lliure), regulat en el Decret 89/2001, de 24 d'abril del Govern Valencià, pel qual es desplega la disposició transitòria quarta de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana. El nombre de places convocades per consolidació d'ocupació temporal correspon a llocs coberts per personal interí, categoria agent, d'este Ajuntament, el dia 17 de maig de 1999, segons els termes i efectes administratius establits en l'acord adoptat pel Ple de l'Ajuntament de Massamagrell, en la sessió ordinària del dia 25 d'abril de 2001.   
b) Sis d'elles per torn lliure, mitjançant el sistema d'oposició.  
c) I les dues restants mitjançant un concurs de mèrits pel torn de mobilitat d'acord amb l'annex I del Decret 88/2001, de 24 d'abril del Govern Valencià.  
Les places no cobertes pel procediment de consolidació d'ocupació s'oferiran al torn de mobilitat. Les places no cobertes per torn de mobilitat s'oferiran al torn lliure.   
A les places convocades podran agregar-se les vacants que s'hagueren produït fins a la seua realització.  
Una vegada cobertes les places en propietat, la resta dels aspirants que hagen superat alguns dels exercicis passaran a constituir, en el mateix ordre de la puntuació obtinguda, una bossa de treball per a cobrir les possibles baixes i o vacants interines que es produïsquen en el futur, de conformitat amb la base dotzena d'esta convocatòria.  
Segona. Requisits i condicions de participació  
Els aspirants han de complir els següents requisits, referits al dia en què finalitze el termini d'admissió de sol·licituds.  
1. Torn lliure:  
a) Tindre la nacionalitat espanyola.   
b) Posseir el títol de batxillerat superior o equivalent o complir les condicions per a obtindre'l en la data que finalitze el termini de presentació d'instàncies.   
 Als efectes del que disposa l'article 3.3 del Decret 89/2001, de 24 d'abril, del Govern Valencià, es considera equivalent la superació de les proves d'accés a la universitat per a majors de 25 anys.   
c) No patir cap malaltia ni defecte físic que impedisca l'exercici de les funcions, d'acord amb els quadres d'exclusions mèdiques que s'establisquen, i tindre una estatura mínima d'1,65 metres els homes i 1,60 metres les dones.  
d) Haver fet 18 anys, sense excedir-ne dels 30. Només als efectes de l'edat màxima, es compensarà el límit amb els serveis prestats anteriorment a l'administració local com a policia local o auxiliar de policia local.  
Als aspirants que posseïsquen un nomenament interí en els cossos de policia local de la Comunitat Valenciana o com a auxiliar de policia local amb anterioritat al dia 17 de maig de 1999, no se'ls aplicarà l'anterior requisit d'edat, d'acord amb el que disposa l'article 3.2 del Decret 89/2001, de 24 d'abril, del Govern Valencià.  
e) No haver sigut separat mitjançant un expedient disciplinari del servei de l'Estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.  
f) Estar en possessió dels permisos que habiliten per a la conducció, de les classes B, i A que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg.  
g) Per a les persones que concórreguen pel procediment de consolidació d'ocupació temporal, estar com a personal interí en els cossos de policia local, categoria d'agent, amb un nomenament anterior al 17 de maig de 1999.  
2. Torn de mobilitat.  
a) Ser funcionari de carrera de la categoria que es convoca, integrat en la subescala de serveis especials, classe policia local i auxiliars, de qualsevol dels municipis de la Comunitat Valenciana.  
b) Haver restat, almenys, dos anys com a funcionari de carrera en el lloc de treball des del qual es concursa.  
c) No faltar menys de cinc anys per a passar a la situació de segona activitat.  
d) No patir cap malaltia ni defecte físic que impedisca l'exercici normal de les funcions pròpies de la seua escala i categoria, d'acord amb el barem d'exclusions mèdiques que es determine.  
e) No estar suspés ni inhabilitat en ferm per a l'exercici de funcions públiques. Si es produïra la suspensió o la inhabilitació amb posterioritat a la resolució del concurs de mobilitat, per un procediment iniciat amb anterioritat a la data de convocatòria del concurs, s'entendrien anul·lades totes les actuacions respecte de tal aspirant.  
f) Posseir els permisos que habiliten per a la conducció de vehicles, automòbils i motocicletes destinats al servei d'urgència o emergències.  
g) Qualsevol altre requisit que s'establisca per a la mobilitat dels funcionaris de la policia local.  
Tercera. Presentació de sol·licituds i documentació  
Les instàncies on se sol·licita prendre part en la present convocatòria s'han d'adreçar a l'alcalde president de l'Ajuntament de Massamagrell, i es presentaran al Registre General de la casa consistorial sítia a la plaça de la Constitució, 12, de Massamagrell, o en la forma que disposa l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, podent-se utilitzar la instància model que es facilitarà en l'esmentat Registre General. El termini de presentació de sol·licituds serà de 20 dies hàbils a partir de l'endemà de la publicació de l'extracte d'esta convocatòria en el Boletín Oficial del Estado.  
En les instàncies, els aspirants hauran d'indicar de forma expressa si concorren pel procediment de consolidació d'ocupació temporal, pel procediment d'oposició per torn lliure o mitjançant concurs de mèrits per torn de mobilitat, i manifestar que compleixen tots els requisits exigits en esta convocatòria, referits sempre a la data d'expiració del termini de presentació de sol·licituds, i que hauran de ser acreditats posteriorment en el cas de ser seleccionats.   
A les instàncies caldrà adjuntar:  
a) Justificant d'haver ingressat en la caixa municipal els drets d'examen que, d'acord amb l'ordenança fiscal, queden fixats en 105 euros. Als aspirants que opten per torn de mobilitat no se'ls exigirà cap taxa d'acord amb l'ordenança fiscal vigent. Podrà adjuntar-se, si pertoca, un resguard del gir postal o telegràfic del seu pagament (Banesto, oficina de Massamagrell, número de compte: 5265-0018-60-3964619563). En el resguard caldrà fer constar la convocatòria a què correspon l'ingrés. Els drets d'examen esmentats només seran tornats a les persones que no siguen admeses al procediment selectiu, per falta d'algun dels requisits exigits per a prendre-hi part.  
b) Aquelles persones que opten pel procediment de consolidació de l'ocupació temporal, hauran de presentar la documentació acreditativa dels mèrits al·legats per l'aspirant, mitjançant l'original o una còpia compulsada. Esta documentació haurà d'adjuntar-se a la instància en un sobre tancat que podrà ser lacrat. No es tindrà en compte cap mèrit que no s'acredite en eixe moment.  
c) Aquelles persones que opten pel procediment de mobilitat hauran de presentar la documentació acreditativa dels mèrits al·legats per l'aspirant, mitjançant l'original o una còpia compulsada. Esta documentació haurà d'adjuntar-se a la instància de sol·licitud d'admissió en un sobre tancat que podrà ser lacrat. No es tindrà en compte cap mèrit que no s'acredite en eixe moment.   
L'Ajuntament convocant proporcionarà als aspirants els temes sobre matèries específiques relacionades amb les funcions atribuïdes al lloc i amb l'entorn sociolocal establides en l'article 6.2 del Decret 88/2001, de 24 d'abril, si pertoca.  
Quarta. Admissió d'aspirants  
Per a ser admesos a les proves selectives n'hi haurà prou que les persones aspirants manifesten en les seues instàncies que compleixen totes les condicions exigides en les presents bases, referides a la data d'acabament del termini de presentació d'instàncies, que hagen pagat els drets d'examen i hagen aportat, si pertoca, la documentació acreditativa dels mèrits al·legats.   
Expirat el termini de presentació d'instàncies, mitjançant una resolució de l'alcaldia, s'aprovarà la llista dels aspirants admesos i exclosos. La resolució esmentada es publicarà en el Diari Oficial de la Generalitat Valenciana, Butlletí Oficial de la Província de València, i al tauler d'anuncis de l'Ajuntament, concedint-se un termini de 10 dies hàbils per a reclamacions, que seran resoltes per l'Alcaldia. Si no s'hi formula cap reclamació, s'entendran definitives les llistes esmentades. No obstant això, els errors de fet podran esmenar-se en qualsevol moment, d'ofici o a petició de l'interessat.  
En la resolució per la qual s'aproven les llistes definitives, es determinaran el lloc, la data i l'hora de la realització de la fase dels concursos, així com els del primer exercici de l'oposició.  
L'Alcaldia remetrà a l'Institut Valencià de Seguretat Pública la llista de tots els aspirants que concórreguen pel procediment de consolidació d'ocupació temporal, a fi de garantir el caràcter excepcional i únic d'eixa convocatòria.  
El nomenament com a membre del tribunal i dels seus assessors es farà mitjançant una resolució de l'Alcaldia, que es farà pública junt amb la llista d'admesos.  
Cinquena. Tribunal qualificador  
El tribunal que jutge les proves dels concursos de mèrits del torn de mobilitat i del procediment de consolidació d'ocupació serà el mateix que intervinga en el procés de selecció del torn lliure.  
La composició del tribunal qualificador serà la següent:  
President titular: l'alcalde president de la corporació, o regidor en qui delegue.   
President suplent: regidor membre de la corporació designat per l'alcalde.  
Vocal titular: un representant designat per la direcció general de la Generalitat Valenciana competent en matèria de policia local.  
Vocal suplent: un representant designat per la direcció general de la Generalitat Valenciana competent en matèria de policia local.  
Vocal titular: un representant designat per la direcció general de la Generalitat Valenciana competent en matèria d'administració local.  
Vocal suplent: un representant designat per la direcció general de la Generalitat Valenciana competent en matèria d'administració local.  
Vocal titular: el cap del cos de la policia local de la corporació convocant o, si no n'hi ha, un funcionari de la corporació d'igual o superior categoria, preferentment pertanyent al cos de la policia local.  
Vocal suplent: el cap del cos de la policia local de la corporació convocant o, si no n'hi ha, un funcionari de la corporació d'igual o superior categoria, preferentment pertanyent al cos de la policia local.  
Vocal titular: un representant dels treballadors designats per la Junta de Personal de l'Ajuntament de Massamagrell.  
Vocal suplent: un representant dels treballadors designats per la Junta de Personal de l'Ajuntament de Massamagrell.  
Vocal titular: un representant dels treballadors designats per la Junta de Personal de l'Ajuntament de Massamagrell.  
Vocal suplent: un representant dels treballadors designats per la Junta de Personal de l'Ajuntament de Massamagrell.  
Vocal titular: un funcionari de carrera de l'Ajuntament de Massamagrell.  
Vocal suplent: un funcionari de carrera de l'Ajuntament de Massamagrell.  
Vocal titular: un funcionari de carrera de categoria igual o superior, pertanyent al cos de la policia local.  
Vocal suplent: un funcionari de carrera de categoria igual o superior, pertanyent al cos de la policia local.  
Secretari titular: el de la corporació o funcionari en qui delegue, que actuarà, a més, com a vocal.   
Secretari suplent: funcionari de carrera en qui delegue el secretari titular, que actuarà, a més, com a vocal.  
La corporació sol·licitarà als òrgans corresponents la designació dels seus representants respectius, que haurà d'efectuar-se en el termini dels 20 dies següents al de la recepció de la sol·licitud.   
Podran nomenar-se assessors del tribunal per a les proves psicotècniques, mèdiques i d'aptitud física i d'idioma valencià. El seu nomenament haurà de fer-se públic junt amb el del tribunal.  
Els vocals del tribunal hauran de posseir una titulació o especialització iguals o superiors a les exigides per a l'accés a les places convocades.   
El tribunal no podrà constituir-se ni actuar sense l'assistència, com a mínim, de la meitat dels seus membres, titulars o suplents indistintament.   
El tribunal queda autoritzat per a resoldre els dubtes que es presenten i prendre els acords que calguen per al bon ordre del procés selectiu en tot allò no previst en les presents bases.  
El tribunal tindrà la consideració d'òrgan col·legiat de l'administració i, com a tal, estarà sotmés a les normes incloses en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, els membres del tribunal i els seus assessors estaran sotmesos a les causes d'abstenció i recusació establides en la llei esmentada.  
 Als efectes del que disposa el Reial Decret 462/2002, de 24 de maig, sobre indemnitzacions per raó del servei en l'article 30, el tribunal que actua en esta prova selectiva tindrà la categoria segona de les incloses en aquell, tant respecte de les assistències dels membres del tribunal com dels seus assessors i col·laboradors.  
Sisena. Començament i desenvolupament del procés selectiu  
Els aspirants seran convocats en una crida única, excepte casos de força major degudament justificats i apreciats lliurement pel tribunal. La falta de presentació d'un aspirant, en el moment de ser cridat a qualsevol dels exercicis obligatoris, determinarà automàticament la pèrdua del seu dret a participar en el mateix exercici i en els successius, i quedarà exclòs del procediment selectiu.  
L'ordre d'actuació dels aspirants en aquells exercicis que no puguen realitzar-se conjuntament serà el determinat mitjançant un sorteig previ.  
El tribunal podrà requerir en qualsevol moment als aspirants que acrediten la seua identitat, i amb tal fi hauran d'anar proveïts del document nacional d'identitat.  
Una vegada començades les proves, no serà obligatòria la publicació dels anuncis successius de realització dels exercicis restants en el Butlletí Oficial de la Província de València. El tribunal haurà de fer públics estos anuncis al tauler d'edictes de l'Ajuntament, amb 12 hores d'antelació del començament de les proves, si es tracta del mateix exercici o de 48 si es tracta d'un nou exercici.  
En el cas que concórreguen per consolidació d'ocupació temporal, finalitzada i superada la fase d'oposició, a la puntuació obtinguda en ella se li sumarà la resultant de la fase de concurs, d'acord amb el barem de mèrits que s'inclou en l'annex d'estes bases.   
En tot cas, la màxima puntuació obtinguda en la fase de concurs no podrà ser superior al quaranta per cent del màxim que puga obtindre's en el concurs oposició.  
Setena. Procediment de selecció  
Desenvolupament del procediment per al torn lliure i consolidació d'ocupació:  
Amb caràcter previ a l'inici de les proves, de manera preceptiva tots els aspirants que concórreguen per torn lliure i consolidació d'ocupació, aportaran en la primera crida del tribunal un certificat mèdic oficial on es faça constar expressament la seua capacitat per a concórrer a les proves físiques exigides en estes bases, així com que no es troben impedits o incapacitats per a l'accés a la funció pública.   
La falta de presentació del certificat mèdic exclourà els aspirants de participar en el procés de selecció que es convoca.  
Les proves de selecció que es convoquen constaran de les següents fases i exercicis.  
7.1 Fase d'oposició.  
1. Prova de mesurament d'estatura. De caràcter obligatori i eliminatori.  
Els aspirants hauran de tindre una estatura mínima d'1,65 metres els homes i 1,60 metres les dones.  
2. Prova psicotècnica. De caràcter obligatori i eliminatori.  
Consistirà a superar els exercicis o proves psicotècniques aptitudinals i de personalitat que es determinen reglamentàriament (annex II d'estes bases). La superació de les dites proves als municipis de la Comunitat Valenciana, expressament homologats per l'Institut Valencià de Seguretat Pública, tindrà una validesa d'un any des de la seua realització i eximirà durant este període l'aspirant de tornar a realitzar-les.  
La qualificació d'este exercici serà la d'apte o no apte.  
3. Proves d'aptitud física. De caràcter obligatori i eliminatori.  
Consistirà a superar proves d'aptitud física que posen de manifest la capacitat per a l'exercici del lloc de treball. El seu contingut marques mínimes seran les següents:  
. Escalada de corda amb presa de peus: homes, 4 metres, dones, 3 metres  
. Salt de longitud amb carrera; homes, 4 metres; dones 3,80 metres  
. Salt d'altura: homes, 1,10 metres; dones, 1 metre.  
. Carrera de velocitat de 60 metres: homes, 10 segons; dones, 12 segons.  
. Carrera de resistència de 1.000 metres: homes, 4 minuts; dones, 4 minuts i 10 segons.  
. Natació, 50 metres: homes, 57 segons; dones, 1 minut.  
. La qualificació d'este exercici serà d'apte o no apte, i caldrà superar, com a mínim, quatre de les proves per a ser qualificat com a apte.  
. Cada prova constarà de tres intents, excepte la carrera de resistència, que per la seua naturalesa només es podrà realitzar en un intent.  
4. Qüestionari. De caràcter obligatori i eliminatori.  
Consistirà a contestar correctament, per escrit, un qüestionari d'un mínim de 50 preguntes i un màxim de 75 preguntes, amb quatre respostes alternatives, una d'elles certa, en un temps màxim d'una hora i 30 minuts, sobre els temes indicats en els grups I a IV, ambdós inclusivament, del temari que integra l'annex III d'estes bases. Per a la correcció d'esta prova es tindran en compte, en tot cas, les respostes errònies.  
La qualificació d'este exercici serà de 0 a 10 punts, i caldrà obtindre una qualificació de 5 punts per a superar-lo.  
Cada pregunta contestada erròniament tindrà una penalització d'un terç sobre les correctes, i les contestacions en blanc no puntuaran. La fórmula de correcció serà la següent:  
Puntuació = ((nre. encerts) e (nre. errors/3)) x 10  
(nre. preguntes)  
5. Coneixement del valencià. De caràcter obligatori i no eliminatori.  
Consistent a traduir del valencià al castellà, i viceversa, un text proposat pel tribunal. La duració d'este exercici serà de 45 minuts.  
Este exercici es qualificarà de 0 a 4 punts i no serà eliminatori.  
6. Reconeixement mèdic. De caràcter obligatori i eliminatori.  
Consistirà a superar un reconeixement mèdic, d'acord amb el quadre d'exclusions mèdiques que s'indica en l'annex I d'estes bases.   
La superació d'esta prova, homologada expressament per l'IVASP, tindrà una validesa d'un any des de la seua realització, i en quedaran exempts de realitzar-la aquells que, en tal període, l'hagen superada, sempre que no es produïsquen dolences o malalties que, a parer del tribunal mèdic, justifiquen tornar-les a passar.  
La qualificació d'este exercici serà d'apte o no apte.  
7. Desenvolupament del temari. De caràcter obligatori i eliminatori.  
Consistent a desenvolupar per escrit, durant un temps màxim d'una hora i trenta minuts, i mínim d'una hora, dos temes triats per l'aspirant, de quatre extrets per sorteig dels grups primer a quart, ambdós inclusivament, que componen el temari que s'inclou en l'annex III d'estes bases. Tals temes seran llegits en una sessió pública davant del tribunal, que podrà formular les preguntes o aclariments que hi considere oportuns. Es valorarà la claredat d'idees i el coneixement sobre els temes exposats.  
La qualificació d'este exercici serà de 0 a 10 punts, i per a superar-lo caldrà obtindre un mínim de 5 punts.  
8. Temes locals. De caràcter obligatori i no eliminatori.  
Consistirà a exposar per escrit un tema dels que integren el grup cinqué del temari que s'inclou com a annex III d'estes bases, en un temps màxim d'1 hora i mínim de 45 minuts; s'hi valoraran els coneixements exposats, la claredat en l'exposició, la presentació, redacció i ortografia, que en tot cas seran llegits, per l'aspirant, en sessió pública davant del tribunal. L'exposició escrita del tema podrà substituir-se per la realització d'una prova de preguntes amb respostes alternatives.  
La qualificació d'este exercici serà de 0 a 5 punts.  
La valoració dels exercicis de desenvolupament del temari s'efectuarà mitjançant l'obtenció de la mitjana aritmètica de cada un dels membres del tribunal de selecció, havent de rebutjar-se a estos efectes totes les puntuacions màximes i mínimes quan entre elles hi haja una diferència de 4 punts o més, servint, si pertoca, com a punt de referència, la puntuació màxima obtinguda. La dita diferència serà de 2 punts quan es tracte de valorar els temes locals.  
Els exercicis obligatoris que tinguen caràcter eliminatori es qualificaran de 0 a 10 punts, i en seran eliminats els aspirants que no aconseguisquen una puntuació mínima de 5 punts en cada un d'ells. S'exceptua el del coneixement del valencià i del coneixement de l'entorn sociolocal, que tindran caràcter obligatori però no eliminatori, i la qualificació dels qual serà la que s'establisca en les ordres de desplegament.  
7.2 Fase de concurs de mèrits del procés de consolidació d'ocupació.  
Finalitzada i superada la fase d'oposició, a la puntuació que s'ha obtingut se li sumarà la resultant de la fase de concurs, d'acord amb el barem de mèrits, que figura en l'annex corresponent d'estes bases.  
Els mèrits només podran ser tinguts en compte per una sola vegada en els processos de consolidació d'ocupació temporal, segons el que disposa la disposició transitòria quarta de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana.  
En tot cas, la màxima puntuació obtinguda en la fase de concurs no podrà ser superior al 40% del màxim que es puga obtindre en el concurs oposició.  
7.3 Desenvolupament del procediment per al torn de mobilitat.  
La provisió de places per torn de mobilitat s'ajustarà al barem de mèrits de l'annex IV d'estes bases, d'acord amb els criteris següents:  
a) La totalitat de mèrits al·legats, i qualssevol altres dades que s'aporten, hauran d'estar referits a la data d'acabament del termini de presentació d'instàncies.  
b) Transcorregut el termini de presentació d'instàncies, estes seran vinculants per al peticionari i les destinacions adjudicades seran irrenunciables, llevat que abans de finalitzar el termini de presa de possessió s'haguera obtingut una altra destinació per convocatòria pública, i en este cas haurà de comunicar-se tal circumstància a l'ajuntament convocant de la plaça oferida i adjudicada.  
c) En qualsevol moment del procés d'adjudicació podrà demanar-se formalment als interessats els aclariments o, si pertoca, la documentació addicional que s'estime necessària per a la comprovació dels mèrits, requisits o dades al·legats, així com aquells altres que es consideren necessaris per a una valoració correcta.  
d) L'ordre de prioritat per a l'adjudicació de les places convocades es determinarà per la major puntuació total obtinguda, en vista dels mèrits al·legats. En cas d'igualtat, es resoldrà atenent la major puntuació obtinguda en l'apartat de valoració de la formació i, si persisteix, caldrà ajustar-se a la data d'ingrés en els cossos de policia local de la Comunitat Valenciana, i s'adjudicarà el lloc al sol·licitant de major antiguitat.  
Prèviament a la valoració dels mèrits al·legats, els aspirants hauran de superar un reconeixement psicotècnic i mèdic, d'acord amb els criteris i barems establits reglamentàriament (annexos I i II).  
Huitena. Relació d'aprovats  
El tribunal no podrà aprovar ni declarar que ha superat el present procediment selectiu un nombre d'aspirants superior al de places convocades.   
El tribunal formularà una proposta a la corporació dels aspirants que, després d'haver superat el procés selectiu i d'haver presentat prèviament la documentació exigida per les bases de la convocatòria, hagen d'incorporar-se a l'Institut Valencià de Seguretat Pública per a seguir un curs de formació teoricopràctic de caràcter selectiu.  
Abans de la realització de les proves selectives per torn lliure, cal haver realitzat i resolt el concurs corresponent al torn de mobilitat.  
Si algun o alguns dels aspirants aprovats renuncia a continuar el procés de selecció o n'és exclòs per no complir algun dels requisits exigits, no presentar la documentació, o per falsedat d'esta, o per no superar el curs selectiu, s'anul·laran les actuacions respecte d'ells i el tribunal podrà proposar la inclusió, en la llista d'admesos, del mateix nombre que el d'exclosos per les anteriors causes, sempre que hagen superat les proves selectives i pel mateix ordre que resulte d'aquelles, els quals s'incorporaran a la realització del curs selectiu en les mateixes condicions que els anteriors, sense perjudici de la responsabilitat a què, si pertoca, puguen estar sotmesos.  
Novena. Curs selectiu  
Finalitzades les proves selectives, el tribunal farà pública la relació d'aspirants aprovats, si n'hi ha, per ordre de puntuació aconseguida, i elevarà la dita relació a l'Alcaldia Presidència, juntament amb l'acta de l'última sessió.  
Després d'haver presentat la documentació exigida, els aspirants proposats per torn lliure s'incorporaran a l'Institut Valencià de Seguretat Pública per a realitzar el primer curs teoricopràctic que s'efectue, integrat per dues fases, una de formació i selecció en l'IVASP, amb una duració de 700 hores lectives, i una altra una vegada superada l'anterior, de pràctiques en el mateix ajuntament, amb una duració de dos mesos.   
La qualificació del curs, tant del període teoricopràctic com de les pràctiques, correspondrà a l'IVASP, i la seua valoració es realitzarà d'acord amb criteris objectius, que tindran en compte, entre altres, els punts següents: assimilació dels coneixements impartits, responsabilitat, dedicació, actituds enfront del professorat i resta dels alumnes, i tots aquells aspectes de l'actuació de l'aspirant que calguen per a valorar la seua capacitat per a una prestació adequada de les funcions atribuïdes al lloc.  
Durant la realització del curs teoricopràctic, l'Ajuntament convocant nomenarà els aspirants funcionaris seus en pràctiques, els quals percebran les retribucions íntegres del lloc a què aspiren. Els aspirants que hagueren realitzat amb anterioritat el curs selectiu, per a l'accés a la categoria convocada als municipis de la Comunitat Valenciana, quedaran exempts de realitzar-lo, mitjançant una resolució del director general competent en matèria de policia, a proposta del director de l'IVASP, si no hagueren transcorregut més de quatre anys des de la seua data de realització i superació i no se n'haguera alterat substancialment el contingut.  
Deu. Presentació de documents  
Els aspirants proposats pel tribunal hauran d'aportar davant de la corporació, en el termini de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en les presents bases de convocatòria:  
. Certificat de naixement expedit pel registre civil corresponent o fotocòpia del DNI degudament compulsada.  
. Original o fotocòpia compulsada del títol acadèmic exigible segons la corresponent convocatòria.  
. Declaració de no haver sigut separat mitjançant un expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
. Fotocòpia compulsada dels permisos de conducció exigits com a requisit en la base segona.  
Els aspirants que tinguen la condició de funcionaris de carrera quedaran exempts de justificar documentalment les condicions generals que ja hagueren sigut acreditades per a obtindre el seu nomenament anterior.  
En tot cas, hauran de presentar l'original o fotocòpia compulsada del seu nomenament com a funcionaris de carrera i el títol acadèmic exigit.  
Els qui, dins del termini indicat, i llevat de cas de força major, no presenten la documentació, no podran ser nomenats funcionaris, i s'invalidarà l'actuació de l'interessat amb la nul·litat subsegüent dels actes del tribunal respecte d'ell, sense perjudici de la responsabilitat en què poguera haver incorregut per falsedat en la seua instància.  
En el cas que l'aspirant siga exclòs per no presentar la documentació, o per falsedat d'esta, el tribunal podrà proposar la inclusió, en la llista d'admesos, del mateix nombre que el d'exclosos per les anteriors causes, sempre que hagen superat les proves selectives i pel mateix ordre que resulte d'aquelles.  
Onze. Nomenament  
A) Torn lliure i consolidació d'ocupació.  
Finalitzat el curs teoricopràctic, l'Institut Valencià de Seguretat Pública comunicarà a l'òrgan competent de la corporació local la relació dels aspirants que l'hagen superat, amb indicació de la qualificació obtinguda a l'efecte del seu nomenament com a funcionaris de carrera.   
Igualment, comunicarà la relació dels aspirants que no hagen superat el curs teoricopràctic als efectes previstos en estes bases. Els nomenaments hauran d'efectuar-se en el termini màxim de 15 dies, comptadors des de la comunicació de l'Institut Valencià de Seguretat Pública.  
Una vegada l'Institut Valencià de Seguretat Pública haja efectuat l'anterior comunicació, si no s'ha formalitzat el nomenament en el termini assenyalat en el paràgraf anterior, l'ajuntament pagarà a l'aspirant la totalitat de les retribucions corresponents al lloc de treball a què aspira.  
Els aspirants que no superen el curs teoricopràctic de selecció i formació podran incorporar-se al curs immediatament posterior. No obstant això, cessaran com a funcionaris en pràctiques, i podran ser nomenats novament quan s'incorporen al següent curs. Si no superen este segon, perdran definitivament el dret a participar en el procés de selecció instat.  
B) Torn de mobilitat.  
Les persones nomenades cessaran, a tots els efectes, en els llocs de treball que ocupaven, i prendran possessió en la plaça obtinguda dins dels quinze dies següents al moment del cessament a l'Ajuntament de procedència, que haurà d'efectuar-se dins dels cinc dies hàbils següents a la data de la publicació de la resolució del concurs.  
Dotze. Constitució de la borsa de treball  
La borsa de treball es formarà amb el personal aspirant que, després d'haver participat en les proves selectives, haja aprovat almenys els quatre primers exercicis i no haja sigut declarat no apte en l'exercici sisé. Estes persones passaran a formar part de la borsa destinada a cobrir de manera interina les vacants o absències temporals per malaltia, descans o unes altres contingències anàlogues que es produïsquen.  
Als efectes de la borsa, les persones aspirants s'ordenaran segons el nombre d'exercicis superats i la puntuació total obtinguda.  
Serà un requisit previ per a efectuar els corresponents nomenaments amb caràcter interí, a més de la documentació indicada en la base desena, la superació, per part dels qui no l'hagueren realitzat, del reconeixement mèdic a què es refereix l'exercici sisé de les presents bases.  
En cas de finalitzar la vigència del nomenament sense completar el període d'un any de serveis, el personal interí podrà obtindre un altre o altres successius fins a completar tal període. Finalitzada la vigència del nomenament, i una vegada s'haja arribat o superat el període d'un any, no es podrà obtindre un nou nomenament fins que no s'haja esgotat la llista i, si pertoca, li corresponga novament per torn.  
La borsa deixarà de tindre efectes quan es cree una nova borsa destinada a agents de la policia local de Massamagrell.  
Tretze. Legislació aplicable  
En tot allò no previst en les presents bases, s'aplicarà la Llei 30/1984, de 2 d'agost, de Mesures per a la Reforma de la Funció Pública; Llei 7/1985, de 2 d'abril, Reguladora de les Bases de Règim Local; Reial Decret 781/1986, de 18 d'abril, pel qual s'aprova el text refós de les disposicions legals vigents en matèria de règim local; Reial Decret 896/1991, de 7 de juny; Decret Legislatiu de 24 d'octubre de 1995, del Govern Valencià, pel qual s'aprova el Text Refós de la Llei de la Funció Pública Valenciana; Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana; Llei 6/1999, de 19 d'abril, de la Generalitat Valenciana, de Coordinació de Policies Locals; Decret 88/2001, de 24 d'abril, del Govern Valencià; Ordre d'1 de juny del 2001, de la Conselleria de Justícia i Administracions Públiques, i Decret 89/2004, de 24 d'abril, i Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, entre altres.   
Catorze. Recursos  
Contra les presents bases, la resolució aprovatòria de les quals posa fi a la via administrativa, d'acord amb els articles 116 i 117 de la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar un recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes comptador des de l'endemà de la seua publicació. Alternativament, si no es recorre en reposició, pot interposar-se un recurs contenciós administratiu davant del Jutjat Contenciós Administratiu de València, en el termini de dos mesos comptador des de l'endemà de la publicació de la present resolució; i si no hi ha una resolució expressa del recurs de reposició potestatiu, el termini serà de sis mesos, a partir de l'endemà d'aquell en què, d'acord amb la seua normativa específica, es produïsca l'acte presumpte.  
Quinze. Publicació de les bases  
Les presents bases es publicaran en el Butlletí Oficial de la Província de València i en el Diari Oficial de la Generalitat Valenciana i el seu extracte en el Boletín Oficial del Estado, comunicant-se el seu text íntegre a l'Institut Valencià de Seguretat Pública de la Generalitat Valenciana.  
ANNEXOS  
Annex I: quadre d'exclusions mèdiques   
Annex II: barem per al reconeixement psicotècnic. Factors a mesurar.  
Annex III: temari.  
Annex IV: barem per a la valoració de mèrits   
Massamagrell, 28 de desembre de 2005.. L'alcalde: Miguel Bailach Luengo.  
ANNEX I  
Quadre d'exclusions mèdiques  
S'aplicaran les exclusions mèdiques incloses en l'Ordre de la Conselleria de Presidència de 22 de desembre de 1997, per la qual es modifica la de data 5 de desembre de 1994, de la Conselleria d'Administració Pública, per la qual s'estableixen els criteris mínims, per a la selecció dels Policies Locals de la Comunitat Valenciana en les proves físiques, psicotècniques i de reconeixement mèdic (DOGV núm. 3.175, de 03.12.1998).  
ANNEX II  
Reconeixement psicotècnic. Factors que cal mesurar.  
S'aplicarà el barem inclòs en l'annex III de l'Ordre de la Conselleria d'Administració Pública de 5 de desembre de 1994, per la qual s'aprova el barem per al reconeixement psicotècnic que es realitze en els processos selectius per a la provisió de llocs de treball, per a totes les escales i categories de les policies locals de la Comunitat Valenciana (DOGV núm. 2413, de data 23.12.1994).  
ANNEX III  
Temari  
S'aplicarà el que disposa l'annex I.A.1 de l'Ordre d'1 de juny del 2001, de la Conselleria de Justícia i Administracions Publiques, de desplegament del Decret 88/2001, de 24 d'abril, del Govern Valencià, per la qual s'aproven les bases i criteris uniformes per a la selecció, promoció i mobilitat de les policies locals de la Comunitat Valenciana, escala bàsica (DOGV núm. 4.049, de 24.07.2001).  
Grup I. Dret constitucional i administratiu  
Tema 1. La Constitució espanyola de 1978. Estructura, contingut i principis bàsics. Reforma de la Constitució.  
Tema 2. Organització política de l'Estat espanyol. Classe i forma d'Estat. Organització territorial de l'Estat. La Corona: funcions constitucionals del rei. Successió i regència. El referendament.  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: El Govern. Relacions entre El Govern i les Corts Generals. El poder judicial. Estructura, organització i funcionament dels tribunals en el sistema espanyol.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.  
Tema 5. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.   
Tema 7. L'administració pública. La hisenda pública i l'administració tributària. El ciutadà i l'administració.  
Tema 8. El dret administratiu. Fonts. Normes no parlamentàries amb rang de llei. El reglament.  
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.  
Tema 10. La Unió Europea: institucions. L'ordenament jurídic de la Unió Europea. La recepció, aplicació i control del dret comunitari a Espanya.  
Grup II. Règim local i policia  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.  
Tema 12. Òrgans col·legiats de govern. El ple de l'ajuntament. La comissió de govern. Òrgans consultius i participatius: les comissions informatives. Les juntes de districte.  
Tema 13. La funció pública en general i els funcionaris de les entitats locals. Organització de la funció pública local. El personal al servei de les administracions locals: concepte i classes. Drets i deures de les policies locals. Adquisició i pèrdua de la condició de funcionari.  
Tema 14. Responsabilitat dels funcionaris públics. Reglament de règim disciplinari. Incoació i tramitació d'expedients.  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'alcaldia.  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.  
Tema 17. La policia local. Ordenament legislatiu de la policia local. Missions i objectius. Disposicions estatutàries comunes. Estructura orgànica i funcional.  
Tema 18. El binomi policia local-ciutadà. Principis bàsics i normes d'actuació. Suports ètics. Règim disciplinari dels funcionaris de policia local.  
Tema 19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari.   
Tema 20. L'Institut Valencià de Seguretat Pública. Regulació Legal. Fins i funcions. La formació de les policies locals de la Comunitat Valenciana. El Registre de Policies Locals. Sistema retributiu de les policies locals de la Comunitat Valenciana. Premis i distincions.  
Grup III. Dret penal, policia administrativa i sociologia  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de tràfic i seguretat constitutives de delicte.  
Tema 24. Delictes contra el patrimoni i l'ordre socioeconòmic: furts, robatoris, extorsió, robatori i furt de vehicles.  
Tema 25. Delictes contra l'administració pública: prevaricació i altres comportaments injustos; abandó de destinació i l'omissió del deure perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.  
Tema 26. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i escorcoll en lloc tancat.   
Tema 27. La policia judicial. De la comprovació del delicte i esbrinament del delinqüent. Funcions de la policia local com a policia judicial. L'atestat policial.  
Tema 28. Policia administrativa. Protecció civil. Medi ambient. Urbanisme. Patrimoni historicoartístic. Ocupació de les vies públiques. Escolarització. Espectacles i establiments públics. Venda ambulant.  
Tema 29. Els grups socials. Formació dels grups socials. Les masses i la seua tipologia. El procés de socialització.  
Tema 30. La delinqüència. Models explicatius i factors. Els comportaments col·lectius. Comportament en desastres. Efectes i conseqüències dels desastres. Reacció davant de situació de desastres.  
Grup IV. Policia de trànsit i circulació  
Tema 31. El trànsit i la seguretat viària: concepte i objectius. L'home com a element de seguretat viària. Els conductors. Els vianants. El vehicle. Les vies.   
Tema 32. La normativa sobre trànsit, circulació de vehicles de motor i seguretat viària: la Llei de Bases i el seu text articulat. Tipificació de les principals infraccions. Infraccions de trànsit que constitueixen delicte. El Codi de Circulació i els seus preceptes encara vigents.  
Tema 33. El Reglament General de Circulació. Estructura. Principals normes de circulació.   
Tema 34. El Reglament General de Conductors. Normes generals Classes dels permisos de conduir i els seus requisits. Validesa. Equivalències.  
Tema 35. Reglament General de Vehicles. Normes generals. Categories. Les seues condicions tècniques. La Inspecció Tècnica de Vehicles. Assegurança obligatòria de responsabilitat civil. Infraccions i diligències policials.  
Tema 36. Reglament del procediment sancionador en matèria de trànsit. Fases del procediment i contingut. Mesures cautelars: immobilització de vehicles. Retirada de vehicles de la via.  
Tema 37. El transport. Classes de transport. Servei públic de viatgers i servei públic de mercaderies o mixt. El servei privat. Transport escolar i de menors. Transport de mercaderies perilloses.  
Tema 38. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.  
Tema 39. Els accidents de trànsit: concepte i consideracions prèvies. Les seues causes, classes i fases. Actuacions de la policia local en accidents de trànsit: d'urgència i tecnicoadministratives.  
Tema 40. Òrgans competents en matèria de trànsit i seguretat viària. El Consell Superior de Trànsit. Especial consideració de les competències municipals.  
Grup V. Temes sobre l'entorn sociolocal de Massamagrell  
Tema 41. Història i cultura de Massamagrell.  
Tema 42. Disseny urbà del municipi de Massamagrell. La guia de carrers municipal. Trànsit i circulació a les vies urbanes.  
Tema 43. El terme municipal. Límits. El barri de la Magdalena. Els camins rurals.   
Tema 44. L'Ajuntament de Massamagrell. Serveis municipals. Edificis públics. Principals vies de comunicació. Transports i comunicacions.  
ANNEX IV  
Barem de mèrits  
A) Consolidació d'ocupació:   
S'aplicarà el barem de mèrits inclosos en el Decret 89/2001, de 24 d'abril, del Govern Valencià, pel qual es desplega la disposició transitòria quarta de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Autònoma Valenciana, sobre consolidació d'ocupació temporal del personal inclòs en l'àmbit d'aplicació de la dita llei (DOGV núm. 3.988, de data 27/04/2001).   
B) Torn de mobilitat:  
S'aplicarà el barem de mèrits inclosos en l'Ordre de la Conselleria de Justícia, Interior i Administracions Públiques de 23 de novembre de 2005, per la qual s'aprova el barem general d'aplicació als concursos de mèrits per a la provisió de places en els cossos de policia local de la Comunitat Valenciana per torn de mobilitat (DOGV núm. 5.148, de data 02.12.2005), de conformitat amb el que estableix la disposició transitòria de la referida ordre.  
Diligència. Per a fer constar que les presents bases han sigut aprovades per les resolucions de l'Alcaldia número 587/2004, de data 30 de desembre, 309/2005 i 690/2005, de 28 de desembre.